इसके बाद महिलाओं की 10 मीटर एयर राइफल इवेंट में भारत की निशानेबाज मेहुली घोष को सिल्वर मेडल मिला. इसी स्पर्धा में अपूर्वी चंदेला को ब्रॉन्ज मेडल हासिल हुआ. अपूर्वी ने फाइनल में 225.3 का स्कोर बनाया. गोल्ड मेडल के लिए मेहुली घोष और सिंगापुर की शूटर मार्टिना लिंडसे के बीच कांटे की टक्कर हुई. दोनों निशानेबाजों ने 274.2 का स्कोर किया और मुकाबला शूट ऑफ तक पहुंच गया. लेकिन आखिरकार सोने के तमगे पर सिंगापुर की शूटर ने निशाना साधा. आखिरी शॉट में मेहुली ने 9.9 का स्कोर किया, वहीं मर्टिना ने 10.3 का स्कोर किया.